Peder Konrad Hustad

Peder Konrad Tørrisen Hustad (født 5. april 1878 på Sandvollan i Nord-Trøndelag, død 18. mai 1933 på Leinstrand i Sør-Trøndelag) var en norsk landbruksskolebestyrer og politiker. Han var ordfører i Leinstrand (for Bondepartiet), i periodene 1923–1925 og 1929–1931.

Han vokste opp på slektsgården Øvre Hustad på Sandvollan som sønn av gårdbruker og ordfører Tørris Hustad og hustru Karoline Bragstad. Blant brødrene hans var arkitekt og NS-statsråd Tormod Hustad. Han giftet seg i 1909 med Elisabeth Holst, datter av distriktslege Johan Fredrik Holst og hustru Marie Boeck i Sør-Fron.

Etter amtsskolen gikk han Mære landbruksskole, og ble jordbrukskandidat fra NLH i 1900. Hustad var lærer ved Mære landbruksskole 1900–1918, deretter bestyrer ved Skjetlein landbruksskole frem til han døde av kreft i 1933.

Hustad var sekretær i Nord-Trøndelag landbruksselskap 1909–1918.

Referanser 

Ordførere i Leinstrand
Sp-ordførere i Sør-Trøndelag
Norske skoleledere
Norske agronomer
Personer fra Inderøy kommune